
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 52
                                                               din 31 martie 2016
 privind însuşirea şi aprobarea preţurilor de referinţă pentru anul de producţie 2016, pe specii/grupe de specii, sortimente, grade de accesibilitate şi tehnologii de exploatare, determinate în condiţii de piaţă la nivel judeţean – pentru judeţul Mureş, care să se aplice şi pentru masa lemnoasă pe picior care se recoltează din fondul forestier proprietatea Municipiului Sighişoara, a Borderoului masei lemnoase pentru anul de producţie 2016 şi a Listei partizilor propuse pentru aprovizionarea populaţiei cu lemne de foc pentru anul 2016


Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 6103/07.03.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 46/2008, Codul Silvic, republicată, cu modificările şi completările ulterioare; 

Având în vedere prevederile Regulamentului de valorificare a masei lemnoase din fondul forestier proprietate publică, aprobat prin Hotărârea Guvernului nr. 924/2015, aşa cum a fost modificat şi completat prin Hotărârea Guvernului nr. 43/2016 pentru modificarea şi completarea Regulamentului de valorificare a masei lemnoase din fondul forestier proprietate publică, cu precădere cele ale art. 53;
Având în vedere Decizia nr. 691/12.11.2015 a Directorului General al Regiei Naţionale a Pădurilor – Romsilva privind aprobarea preţurilor de referinţă pentru anul de producţie 2016, pe specii/grupe de specii, sortimente, grade de accesibilitate şi tehnologii de exploatare, determinate în condiţii de piaţă la nivel judeţean, aşa cum a fost modificată prin Decizia nr. 45/12.02.2016 a Directorului General al Regiei Naţionale a Pădurilor – Romsilva, prin care s-au modificat dispoziţiile prevăzute la art. 1- 8 din Decizia nr. 691/12.11.2015;

Având în vedere adresa Direcţiei Silvice Mureş - Ocolul Silvic Sighisoara cu nr. 351e/23.02.2016, înregistrată la Municipiul Sighişoara sub nr. 5930/04.03.2016, cu referire, în esenţă, la stabilirea preţului de referinţă al masei lemnoase pe picior care se recoltează din fondul forestier proprietatea Municipiului Sighişoara, la actele de punere în valoare aferente anului de producţie 2016, calculate valoric în funcţie de preţurile de referinţă stabilite prin Decizia nr. 691/12.11.2015 a Directorului General al Regiei Naţionale a Pădurilor – Romsilva, aşa cum a fost modificată prin Decizia nr. 45/12.02.2016 a Directorului General al Regiei Naţionale a Pădurilor – Romsilva,  respectiv la  aprobarea Borderoului masei lemnoase pentru anul de producţie 2016, precum şi a Listei partizilor propuse pentru aprovizionarea populatiei cu lemne de foc, pe anul 2016;  
Având în vedere prevederile Contractului de servicii silvice nr. 5173/12.12.2012, încheiat între R.N.P. - ROMSILVA prin Direcţia Silvică  Mureş, în calitate de executant şi Municipiul Sighişoara, în calitate de beneficiar, prin care Direcţia Silvică Mureş, prin Ocolul Silvic Sighişoara se obligă să execute, în regim silvic, în baza Legii nr. 46/2008 şi a altor reglementări în vigoare, serviciile silvice pentru suprafaţa de 2900,54 ha fond forestier aflat în proprietatea Municipiului Sighişoara, pe durata de valabilitate a amenajamentului silvic, respectiv 01.01.2013 - 31.12.2022, aprobat prin Hotărârea Consiliului Local Sighişoara nr. 103/27.06.2013;

Având în vedere că, în sensul celor de mai sus se impune revocarea Hotărârii Consiliului Local Sighişoara nr. 19/28.01.2016 privind însuşirea şi aprobarea Listei cuprinzând nivelul de piaţă al preţurilor de referinţă pe specii, pe grade de accesibilitate şi pe sortimente, a coeficienţilor de ajustare a nivelului de piaţă al preţurilor de referinţă, a Borderoului masei lemnoase pentru anul de producţie 2016 şi a Listei partizilor propuse pentru aprovizionarea populaţiei cu lemne de foc pentru anul 2016;

        
Având în vedere Raportul de specialitate al Direcţiei Administrarea Patrimoniului, înregistrat cu nr. 6106/07.03.2016, prin care se propune însuşirea şi aprobarea preţurilor de referinţă pentru anul de producţie 2016, pe specii/grupe de specii, sortimente, grade de accesibilitate şi tehnologii de exploatare, determinate în condiţii de piaţă la nivel judeţean – pentru judeţul Mureş, care să se aplice şi pentru masa lemnoasă pe picior care se recoltează din fondul forestier proprietatea Municipiului Sighişoara, a Borderoului masei lemnoase pentru anul de producţie 2016 şi a Listei partizilor propuse pentru aprovizionarea populaţiei cu lemne de foc pentru anul 2016, respectiv revocarea Hotărârii Consiliului Local Sighişoara nr. 19/28.01.2016, îndeplinindu-se prevederile legale în acest sens;

Având în vedere avizele favorabile ale comisiilor de buget, urbanism, socială şi juridică;
         
În temeiul art. 36 (2) lit.”c” şi (9), art. 45 (3), art. 115 (1) lit. “b” şi a art 123 (1) din Legea nr. 215/2001, Legea Administraţiei Publice Locale, republicată,  cu modificările şi completările ulterioare,

 HOTĂRĂŞTE:

Art. 1. (1) Se însuşesc şi se aprobă preţurile de referinţă pentru anul de producţie 2016, pe specii/grupe de specii, sortimente, grade de accesibilitate şi tehnologii de exploatare, determinate în condiţii de piaţă la nivel judeţean – pentru judeţul Mureş, pentru masa lemnoasă pe picior, aprobată prin art. 1 din Decizia nr. 691/12.11.2015 a Directorului General al Regiei Naţionale a Pădurilor – Romsilva, aşa cum a fost modificată prin  Decizia nr. 45/12.02.2016 a Directorului General al Regiei Naţionale a Pădurilor – Romsilva şi prevăzute în anexa la această decizie şi în anexa nr. 1, care face parte integrantă din prezenta hotărâre.

(2) Preţurile de referinţă pentru anul de producţie 2016, prevăzute la aliniatul precedent, se aplică pentru masa lemnoasă pe picior care se recoltează din fondul forestier proprietatea Municipiului Sighişoara.

Art. 2. Se însuşeşte şi se aprobă Borderoul masei lemnoase pentru anul de producţie 2016, întocmit de Ocolul Silvic Sighişoara, conform anexei nr. 2, care face parte integrantă din prezenta hotărâre.

Art. 3. Se însuşeşte şi se aprobă Lista partizilor propuse pentru aprovizionarea populaţiei cu lemne de foc pentru anul 2016, întocmită de Ocolul Silvic Sighişoara, conform anexei nr. 3, care face parte integrantă din prezenta hotărâre.

Art. 4. Cu data adoptării prezentei hotărâri se revocă Hotărârea Consiliului Local Sighişoara nr. 19/28.01.2016 privind însuşirea şi aprobarea Listei cuprinzând nivelul de piaţă al preţurilor de referinţă pe specii, pe grade de accesibilitate şi pe sortimente, a coeficienţilor de ajustare a nivelului de piaţă al preţurilor de referinţă, a Borderoului masei lemnoase pentru anul de producţie 2016 şi a Listei partizilor propuse pentru aprovizionarea populaţiei cu lemne de foc pentru anul 2016.

Art. 5. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, aparatul de specialitate al primarului şi Ocolul Silvic Sighişoara. 

Art. 6. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

             Iosif Marin
  Contrasemnează/Avizat pentru legalitate

           SECRETAR,



             Anca Bizo

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Direcţia Economică;

  2 ex. Direcţia Administrarea Patrimoniului;

  2 ex. Ocolul Silvic Sighişoara.
11 ex. 
B.A.
